Girkin nadadden nama - DUNIYAN FASAHA Girkin nadadden nama - DUNIYAN FASAHA Girkin nadadden nama ~ DUNIYAN FASAHA
Home » Girke Girke » Girkin nadadden nama
Uwargida barkanmu da warhaka tare da fatan alheri da kuma fatan ana cikin koshin lafiya. A yau na kawo muku yadda ake girka nadadden nama. Yana da kyau Uwargida ta kasance mai tsabtace jiki da kuma iya sarrafa girki dabandaban. Don haka dole ne mace ta dage wajen taka rawar gani a harkar girki tare da koyon kowane irin salon girki. Nadadden nama dai ana iya cin sa a kowane lokaci walau da safe ko da rana ko kuma da dare.
· Namar karamar dabba
· Garin tafarnuwa
· Garin citta
· Garin masoro (black pepper)
· Latus
A samu danyen naman rago wanda bai cika maiko ba. Sannan a yayyanka da fadi sosai kamar tabarma. Sannan a samu kwano a zuba garin tafarnuwa a ciki sannan a zuba garin masoro da barkono da garin citta da kori sannan a zuba man zaitun sai a kwaba ssosai.
A yayyanka gurji salasala a ajiye a gefe. A samu cokali ana dibar hadin man zaitun ana shafawa a kan naman. A zuba hadin isasshe sannan a dauko salan gurji ko latus a shimfide shi a kai sannan a yi masa nadin tabarma. Sai a dauko tsinken sakace hakori ‘toothpick’ a soke naman da shi yadda nadin ba zai warware ba sannan a saka a na’urar gashi a gasa na tsawon minti 30 zuwa 35.